62014TJ0826_INF
Sodba Splošnega sodišča (osmi senat) z dne 27. septembra 2023 –Španija/Komisija
(zadeva T-826/14) (
1
)
„Državne pomoči – Shema pomoči, ki jo je izvedla Španija – Odbitki davka od dohodkov pravnih oseb, ki podjetjem, ki imajo davčni domicil v Španiji, omogočajo amortizacijo dobrega imena, ki izhaja iz posrednega prevzema deleža v podjetjih nerezidentih prek neposrednega prevzemanja deležev v holdingih nerezidentih – Sklep, s katerim je bila shema pomoči razglašena za nezakonito in za nezdružljivo z notranjim trgom ter je bila naložena izterjava izplačanih pomoči – Odločba 2011/5/CE – Sklep 2011/282/UE – Področje uporabe – Odprava akta – Pravna varnost – Legitimno pričakovanje“
1.
Pomoči, ki jih dodelijo države – Sklep Komisije, s katerim je bila pomoč razglašena za nezdružljivo z notranjim trgom in je bila naložena zagotovitev njenega vračila – Shema pomoči, ki vključuje amortizacijo finančnega dobrega imena za prevzeme deležev v tujih podjetjih – Področje uporabe sklepa Komisije – Nacionalna uprava praksa, ki shemo davčne amortizacije omejuje na neposredne prevzeme deležev – Sklep Komisije, ki vključuje tako neposredne kot posredne prevzeme deležev – Nova upravna praksa, ki so jo sprejeli nacionalni organi – Neupoštevnost
(člen 107(1) PDEU)
(Glej točke od 41 do 67.)
2.
Pomoči, ki jih dodelijo države – Sklep Komisije, s katerim je bila pomoč razglašena za nezdružljivo z notranjim trgom in je bila naložena zagotovitev njenega vračila – Shema pomoči, ki vključuje amortizacijo finančnega dobrega imena za prevzeme deležev v tujih podjetjih – Sklep Komisije, ki vključuje tako neposredne kot posredne prevzeme deležev – Sklep, s katerim je bil ugotovljen obstoj legitimnega pričakovanja upravičencev v zvezi nekaterimi neposrednimi in posrednimi prevzemi deležev – Sprejetje novega sklepa, ki se nanaša samo na posredne prevzeme deležev – Novi sklep, ki ne priznava obstoja legitimnega pričakovanja – Dopustnost v primeru, ko so bili s strani nacionalnih organov posredovani napačni in odločilni podatki – Neizpolnjen pogoj
(člen 107(1) PDEU; Uredba št. 659/1999, člena 9 in 13(3))
(Glej točke od 69 do 75.)
3.
Pomoči, ki jih dodelijo države – Sklep Komisije, s katerim je bila pomoč razglašena za nezdružljivo z notranjim trgom in je bila naložena zagotovitev njenega vračila – Shema pomoči, ki vključuje amortizacijo finančnega dobrega imena za prevzeme deležev v tujih podjetjih – Sklep Komisije, ki vključuje tako neposredne kot posredne prevzeme deležev – Sklep, s katerim je bil ugotovljen obstoj legitimnega pričakovanja upravičencev v zvezi nekaterimi neposrednimi in posrednimi prevzemi deležev – Sprejetje novega sklepa, ki se nanaša samo na posredne prevzeme deležev – Novi sklep, ki ne priznava obstoja legitimnega pričakovanja – Kršitev načela pravne varnosti – Kršitev načela varstva legitimnih pričakovanj
(člen 107(1) PDEU)
(Glej točke od 76 do 82.)
Izrek
1.
Sklep Komisije C(2014) 7280 z dne 15. oktobra 2014 o državni pomoči SA.35550 (13/C) (ex 2013/NN), ki jo je izvedla Španija – Shema davčne amortizacije finančnega dobrega imena za prevzeme tujih deležev, se razglasi za ničen.
2.
Evropski komisiji se naloži plačilo stroškov, vključno s stroški postopka za izdajo začasne odredbe.
(
1
)	UL C 65, 23.2.2015.